|  |
| --- |
| **ΓΕΝΙΚΟΙ ΟΡΟΙ ΔΙΑΚΗΡΥΞΗΣ ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΤΩΝ ΕΡΓΑΣΙΩΝ ΣΥΝΤΗΡΗΣΗΣ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ ΠΑΓΝΗ** |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Αντικείμενο Έργου**

Έλεγχος και επισκευή όπου απαιτείται σε όλο το δίκτυο κρύου και ζεστού νερού του Νοσοκομείο. Η παραπάνω εργασία θα πραγματοποιείται σε όλο το μήκος της διαδρομής και θα επισκευάζονται τυχόν διαρροές και τμήματα του δικτύου που είναι προβληματικά και επιφέρουν άμεσα κίνδυνο διαρροών.

Εργασίες σε Τμήματα που εμποδίζουν την εύρυθμη λειτουργία του Νοσοκομείου θα γίνουν σε ώρες και ημέρες που δεν ενοχλούν την λειτουργία του όπως Κυριακές , αργίες κ.λπ.

Η τεχνική που θα ακολουθηθεί στην επισκευή και τα νέα υλικά θα πρέπει να είναι τέτοια που να μην δημιουργούν πρόβλημα στο μέλλον (ηλεκτρολύσεις κ.λπ.) και πάντα με την επίβλεψη των αρμόδιων μηχανικών.

* ΕΓΚΑΤΑΣΤΑΣΕΙΣ ΥΔΡΕΥΣΗΣ (Κρύα-ζεστά νερά, δεξαμενές, πιεστικά συγκροτήματα, αποσκληρυντές, χλωριωτές, αντλίες, κυκλοφορητές με τους ηλεκτροκινητήρες τους, δίκτυα, boilers κλπ.)
* **ΕΓΚΑΤΑΣΤΑΣΕΙΣ ΑΡΔΕΥΣΗΣ**  (Δίκτυα ,συστήματα αυτόματου ποτίσματος, κλπ.)
* **ΕΓΚΑΤΑΣΤΑΣΕΙΣ ΑΠΟΧΕΤΕΥΣΗΣ** (Βιολογικού Καθαρισμού, Λυμάτων πάσης φύσεως και όμβριων: Δίκτυα, εγκαταστάσεις , κλπ.)
* **ΕΓΚΑΤΑΣΤΑΣΕΙΣ ΠΥΡΟΣΒΕΣΗΣ** (Δίκτυα, πυροσβεστικές φωλιές, πυροσβεστικά συγκροτήματα, πυροσβεστικοί σταθμοί)
* **ΚΑΘΕ ΑΛΛΗ ΕΓΚ/ΣΗ ή ΜΗΧΑΝΗΜΑ ή ΣΥΣΚΕΥΗ** που χαρακτηρίζεται σαφώς μηχανολογική, και θα υποδειχτεί από την τεχνική υπηρεσία κλπ.
* **ΕΡΓΑΣΙΕΣ ΑΝΤΙΚΑΤΑΣΤΑΣΗΣ ΒΑΝΩΝ ΜΕ ΝΕΕΣ** στις κεντρικές δεξαμενές νερού του Νοσοκομείου.
* **ΑΝΤΙΚΑΤΑΣΤΑΣΗ ΠΑΛΑΙΩΝ ΦΘΑΡΜΕΝΩΝ ΣΩΜΑΤΩΝ ΚΑΛΟΡΙΦΕΡ ΜΕ ΝΕΑ** στους χώρους του Νοσοκομείου όπου απαιτείται.

**ΠΙΝΑΚΑΣ ΚΟΣΤΟΛΟΓΗΣΗΣ ΕΡΓΑΣΙΩΝ**

|  |  |  |
| --- | --- | --- |
|  | **ΠΕΡΙΓΡΑΦΗ ΕΡΓΑΣΙΩΝ** | **ΚΟΣΤΟΣ** |
| **1** | ΕΓΚΑΤΑΣΤΑΣΕΙΣ ΥΔΡΕΥΣΗΣ | 5.000€ |
| **2** | ΕΓΚΑΤΑΣΤΑΣΕΙΣ ΑΡΔΕΥΣΗΣ | 5.000€ |
| **3** | ΕΓΚΑΤΑΣΤΑΣΕΙΣ ΑΠΟΧΕΤΕΥΣΗΣ | 5.000€ |
| **4** | ΕΓΚΑΤΑΣΤΑΣΕΙΣ ΠΥΡΟΣΒΕΣΗΣ | 3.000€ |
| **5** | ΚΑΘΕ ΑΛΛΗ ΕΓΚ/ΣΗ ή ΜΗΧΑΝΗΜΑ ή ΣΥΣΚΕΥΗ | 2.000€ |
| **6** | ΕΡΓΑΣΙΕΣ ΑΝΤΙΚΑΤΑΣΤΑΣΗΣ ΒΑΝΩΝ ΜΕ ΝΕΕΣ | 1.500€ |
| **7** | ΑΝΤΙΚΑΤΑΣΤΑΣΗ ΠΑΛΑΙΩΝ ΦΘΑΡΜΕΝΩΝ ΣΩΜΑΤΩΝ ΚΑΛΟΡΙΦΕΡ ΜΕ ΝΕΑ | 1.500€ |

Τα υλικά για τις παραπάνω εργασίες είναι υποχρέωση του Νοσοκομείου

**ΑΡΘΡΟ 1**

**ΔΙΑΡΚΕΙΑ**

Η διάρκεια της σύμβασης είναι 12 μήνες .

**ΑΡΘΡΟ 2**

**ΠΡΟΣΩΠΙΚΟ**

**Για το αντικείμενο της παρούσης απαιτείται η ειδικότητα**

Αρχιτεχνίτη Υδραυλικού (εκτελεί αυτοτελώς τις δραστηριότητες της 1ης ειδικότητας , ήτοι ύδρευση, αποχέτευση, θέρμανση).

Απαιτούμενοι τίτλοι σπουδών όπως ορίζονται από το Π.Δ. 112/12

**ΑΡΘΡΟ 3**

**ΥΠΟΧΡΕΩΣΕΙΣ ΑΝΑΔΟΧΟΥ**

Ο ΑΝΑΔΟΧΟΣ να είναι άριστα εκπαιδευμένος , υψηλού επιπέδου εμπειρίας και γνώσεων, η οποία θα ελεγχθεί από την Τεχνική Υπηρεσία του Νοσοκομείου και θα αποτελεί βασική προϋπόθεση για την επιλογή ή την απόρριψη του, ώστε να μπορεί ανά πάσα στιγμή να επεμβαίνει για την αποκατάσταση οποιασδήποτε βλάβης προκύψει που αφορά το αντικείμενο της παρούσης καθ΄ όλη τη διάρκεια του 24ωρου και όλες τις ημέρες της εβδομάδας του χρόνου .

Επειδή οι εγκαταστάσεις λειτουργούν και τις επτά (7) ημέρες της εβδομάδας σε 24ωρη βάση ο ΑΝΑΔΟΧΟΣ θα συμμετέχει μαζί με το προσωπικό του Νοσοκομείου σε ενιαία προγράμματα υπηρεσιών με βάρδιες (πρωινή – απογευματινή – νυκτερινή και σε ημέρες αργιών ) , που θα συντάσσονται με ευθύνη της Διευθύνουσας Υπηρεσίας του Νοσοκομείου και θα κοινοποιούνται έγκαιρα στον Ανάδοχο. Ο ανάδοχος θα εργάζεται εν μέρει και σε νυχτερινές βάρδιες , Κυριακές και αργίες .

Ο ανάδοχος υποχρεούται να διαθέτει όλες τις απαραίτητες άδειες , όπως καθορίζονται από την εργατική νομοθεσία .

Σε περίπτωση έκτακτων ή απρόβλεπτων αναγκών των υδραυλικών εγκαταστάσεων , οι οποίες έχουν σχέση με την ασφάλεια της λειτουργίας του Νοσοκομείου , ο ανάδοχος είναι υποχρεωμένος να απασχολείται αδιάλειπτα μέχρι την πλήρη αποκατάσταση του προβλήματος .

**ΑΡΘΡΟ 4**

**ΠΡΟΥΠΟΛΟΓΙΣΜΟΣ ΕΡΓΟΥ**

Ο προϋπολογισμός του έργου διαμορφώνεται από :

1. Το εργατικό κόστος που συμπεριλαμβάνει το κόστος εργασίας και ασφαλιστικές και φορολογικές εισφορές. Το σύνολο των ασφαλιστικών εισφορών καλύπτεται από τον Ανάδοχο και το Νοσοκομείο δεν έχει καμία υποχρέωση για καταβολή ασφαλιστικών εισφορών.
2. Τον φόρο προστιθέμενης αξίας 24%

**ΠΡΟΥΠΟΛΟΓΙΣΜΟΣ = 23.000€**

**ΑΡΘΡΟ 5**

**ΠΛΗΡΩΜΕΣ**

Όπως και στη διακήρυξη αναφέρεται οι πληρωμές θα γίνονται μηνιαία . Ο λογαριασμός υπογράφεται από την επίβλεψη , θεωρείται από την διευθύνουσα υπηρεσία και εγκρίνεται από τον εργοδότη.

Ο Ανάδοχος πριν από την κατάθεση της προσφοράς του Υποχρεούται να επισκεφτεί το Νοσοκομείο ώστε να έχει άμεση αντίληψη των δεδομένων και των συνθηκών του έργου. Η επίσκεψη αυτή θα αποδεικνύεται από σχετική βεβαίωση που θα του παρέχει η υπηρεσία και την οποία θα καταθέσει με την προσφορά του , διαφορετικά η προσφορά του απορρίπτεται .

**Ο ΣΥΝΤΑΞΑΣ**

ΠΕΡΒΟΛΑΡΑΚΗΣ ΚΩΝΣΤΑΝΤΙΝΟΣ

**ΕΘΕΩΡΗΘΗ**

**Ο ΠΡΟΪΣΤΑΜΕΝΟΣ**

ΠΑΠΑΔΑΚΗΣ ΜΙΧΑΛΗΣ